
ДОКЛАДНА ЗАПИСКА
ОТ ЕРОЛ МЮМЮН– КМЕТ НА ОБЩИНА КЪРДЖАЛИ

ОТНОСНО: Индексиране на индивидуалните основни месечни заплати на кметовете в Община Кърджали.

УВАЖАЕМИ  ОБЩИНСКИ  СЪВЕТНИЦИ,

Съгласно чл.21, ал.1, т.5 от Закона за местното самоуправление и местната администрация, общинският съвет определя размера на трудовите възнаграждения на кметовете в рамките на действащата нормативна уредба и средствата за работна заплата на персонала от общинския бюджет по предложение на кмета на общината. С Решение №96 от 20.05.2025г. на Общински съвет-Кърджали са определени размерите на индивидуалните основни месечни заплати на кметовете в Община Кърджали.
С разпоредбата на чл.3, ал.2, изречение трето от Закона за събирането на приходи и извършването на разходи през 2026 г. до приемането на Закона за държавния бюджет на Република България за 2026г., Закона за бюджета на държавното обществено осигуряване за 2026г. и Закона за бюджета на Националната здравноосигурителна каса за 2026г., достигнатите размери на основните месечни заплати към 31.12.2025г. в бюджетните организации не могат да бъдат намалявани или увеличавани в рамките на заеманата длъжност с изключение на заетите на минимална работна заплата и еднократна индексация в размер на натрупаната към 31.12.2025 г. годишна инфлация за всички останали. 

С Решение № 47 от 21.01.2026 г. на Министерския съвет (РМС № 47/2026 г.) за прилагане на чл. 3, ал. 2, изречение трето от Закона за събирането на приходи и извършването на разходи през 2026г. до приемането на Закона за държавния бюджет на Република България за 2026г., Закона за бюджета на държавното обществено осигуряване за 2026 г. и Закона за бюджета на Националната здравноосигурителна каса за 2026г. натрупаната към 31.12.2025 г. годишна инфлация е определена в размер на 5 на сто съгласно индекса на потребителските цени по данни на Националния статистически институт. 
До приемането на ЗДБРБ за 2026г. делегираните от държавата дейности се финансират на база стандартите, утвърдени с Решение № 93 на Министерския съвет от 2025 г. за приемане на стандарти за делегираните от държавата дейности с натурални и стойностни показатели през 2025г., при отчитане на извършените промени в натуралните показатели към 31.12.2025г., както и увеличението на минималната работна заплата от 01.01.2026 г. съгласно ПМС № 243 от 2025 г. и еднократната индексация на заплатите в размер на 5 % годишна инфлация към 31.12.2025 г.  съгласно РМС № 47/2026 г. 

В изпълнение на цитираните нормативни разпоредби следва еднократно да се индексират в размер на 5 % индивидуалните основни месечни работни заплати на кметовете в Община Кърджали, считано от 01.01.2026 г.
Въз основа на гореизложеното предлагам Общински съвет – Кърджали да вземе следното

                                                                                                                                ПРОЕКТ!

РЕШЕНИЕ:
На основание чл.21, ал.1, т.5 и чл. 38, ал. 7 от Закона за местното самоуправление и местната администрация, чл. 3, ал. 2 от Закона за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на държавното обществено осигуряване за 2026 г. и Закона за бюджета на Националната здравноосигурителна каса за 2026 г. и във връзка с Решение № 47 от 21.01.2026 г. на Министерския съвет Общински съвет-Кърджали  реши:
1.Одобрява еднократна индексация в размер на 5%  на индивидуалните основни месечни заплати на кметовете в Община Кърджали, определени с Решение №96 от 20.05.2025г. на Общински съвет-Кърджали, считано от 01.01.2026 г.
2. Задължава кмета на общината да утвърди ново поименно щатно разписание, съгласно новите размери на индивидуалните основни месечни заплати на кметовете в Община Кърджали.
ЕРОЛ МЮМЮН

Кмет на Община Кърджали

НМ//
Изготвил: Секретар на община Кърджали:…………………. 

  





/Нермин Мехмед/
Съгласувал: Началник отдел „ФСО“ и Главен счетоводител:………….




                                                       /Р. Боева/
Старши юрисконсулт:…………..

 /Р. Иванов/  

